Source: https://e-justice.europa.eu/content_european_payment_order-353-el-hu.do?member=1
Timestamp: 2019-08-26 05:23:28+00:00

Document:
Európai fizetési meghagyás - Görögország
Jogterület: Határokon átnyúló európai eljárások – Európai fizetési meghagyás
A fizetési meghagyások kibocsátására illetékes szervek a következők: a kerületi bíróság hatáskörébe tartozó – vagyis a húszezer (20 000) EUR-t meg nem haladó – követelések elbírálására a kerületi bíróság bírája; a húszezer (20 000) EUR-t meghaladó követelések esetén az elsőfokú bíróság egyesbírája.
Ugyanakkor a kerületi bíróság bírája hatáskörrel rendelkezik a fizetési meghagyások kibocsátására, különösen a bérleti szerződésekből fakadó jogviták esetén, amikor a havi bérleti díj egyezményes összege nem haladja meg a hatszáz (600) EUR-t. Amennyiben a bérleti díj egyezményes összege meghaladja a hatszáz (600) EUR-t, az elsőfokú bíróság egyesbírája jár el.
A felülvizsgálati eljárást a fizetési meghagyás ellen tett ellentmondással kell megindítani a fizetési meghagyást kibocsátó kerületi bíróság bírája vagy az elsőfokú bíróság egyesbírája előtt.
A rendelet mellékletében szereplő szabványos formanyomtatványt az illetékes bíróság titkárságára kell írásos formában benyújtani. Ez e-mailban is benyújtható az e-codex digitális platformon vagy az e médiumok elérhetőségét biztosító, jogi dokumentumok benyújtására szolgáló digitális platformon keresztül.
Az engedélyezett nyelv a görög.
Utolsó frissítés: 11/07/2016

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság